༈།ཨེ་མ་ཧོ།།མཚུངས་མེད་ཀྱི་བླ་མ་རིན་པོ་ཆེ།།དམིགས་མེད་ཀྱི་ཀློང་ནས་སུ་བསྐྱོད་ལ།།སྐྱོན་མེད།
སལ་ལྡན་གྲོགས་པོ་འདིར།།རྩོལ་མེད་ཀྱི་བྱིན་རླབས་ཉལ་ཉི་ལ་ཕོབ།།དོན་མེད་ཀྱི་འཁོར་བའི་བྱ་སྤྱོད་ལ།།སྐྱོ་མེད་ཀྱི་གདུང་སེམས་འདི་བོར་ནས།།ངེས་མེད་ཀྱི་རི་ཁྲོད་དབེན

གནས་སུ།།ཡེངས་མེད་ཀྱི་ལྟ་བ་བམྱང་ངན་འཐད།།ཟིན་མེད་ཀྱི་འདུ་འཇིག་ཡེང་བ་དང་།།འདོར་མེད་ཀྱི་རང་གཤིས་ངན་པ་སོགས།།ཞེན་མེད་དུ་བཞག་ནས་རྫོགས་ཆེན་དོན།།
འཛིན་མེད་དུ་རྟག་པར་བསྐྱང་ན་ལེགས།།གྲོགས་མེད་དུ་གཅིག་པུར་བསྡད་གྱུར་ན།།སྐྱོ་ཤེས་དང་ངེས་འབྱུང་ཤུགས་ལ་སྐྱེ།།དད་པ་དང་མོས་གུས་ངང་གིས་འཕེལ།།ཉོན་མོངས
ཀྱི་རྣམ་རྟོག་བག་ལ་ཞ།།དཔའ་གདེངས་དང་རྟོགས་པའི་བཙན་ས་ཟིན།།བརྟུལ་ཞུགས་ཀྱི་སྤྱོད་པས་བར་མེད་འདའ།།བྱ་ཚོགས་ཀྱི་འགྱུར་སྐད་སྙིང་ལ་སྡུག།རི་དྭགས་ཀྱི་རྩེ་བྲོ
མིག་ལ་མཛེས།།འབྱུང་འགྱུར་གྱིས་འཆི་བའི་བསྐུལ་མ་བྱེད།།འདི་འདྲ་བ་བསྟེན་ན་མི་བདེའམ།།སྙིང་མེད་ཀྱི་སེམས་ཅན་འདི་དག་གི།།བྱ་སྤྱོད་ལ་བལྟས་ན་མཆི་མ་དཀུ།།
རིགས་གཟུགས་དང་གོས་བརྒྱན་འགྲན་ལ་བརྩོན།།ཉོན་མོངས་ཀྱི་རྫིང་ལ་ཏབ་ཐོབ་བྱེད།།གཡོ་སྒྱུ་དང་ཞེ་འདོད་ཕུག་ཏུ་བཅུག།ཚུལ་འཆོས་དང་མཛེས་ཆོས་སོར་རྩེར་ཕྱར།།ཁྲམ་པ
ལ་བློ་རྩེ་རྒོད་ཅེས་སྒྲ།།ཆོས་བྱེད་ལ་གཏི་ཐུག་གཤིས་ངན་ཟེར།།མཁས་པ་ལ་ཟོག་པོ་བློ་མང་པོ།།བླུན་པོ་ལ་གནའ་མྱི་ཚིག་གཅིག་ཅན།།རྣལ་འབྱོར་ཀུན་དོན་མེད་སྨོན་པར་འབོད།།རྟོགས།།

ལྡན་ལ་ཁྱི་ཕྲག་རྗེས་འགྲོ་ཟེར།།སྡིག་སྤྱོད་ལ་མཁས་ཀུན་གཙུག་ཏུ་བསྐུར།།འདི་འདྲ་བ་བསམ་གྱིན་སྙིང་རྩ་འཁུམ།།དེ་ཕྱིར་ན་སྐལ་ལྡན་བརྩེ་གདུང་ཅན།།
ཁྱོད་ཉིད་ཀྱང་བླ་མ་དམ་པ་ཡི།།རྗེས་ཟིན་བཞིན་སྨིན་གྲོལ་ཆོས་ནོད་ནས།ཉམས་མྱོང་ལ་རང་བྱན་ཚུད་དུས་འདིར།།ལ་ལོ་དང་སྙོམ་ལས་མ་བྱེད་པར།།དམ་པའ་རིས་མེད་མོས་གུས
དང་།།བླ་མའི་བཀའ་ཚུལ་བཤི་བསྒྲུབ་ནས་ཀྱང་།།ཤེས་རབ་ལ་བརྩོན་པའི་ལྕགས་བཏབས་ཏེ།།འདུ་འཛི་དང་བྲལ་བའི་དབེན་གནས་སུ།།འཇིག་རྟེན་གྱི་ཆེ་ཐབས་བློས་བཏང་ནས།།
གཉེན་གྲོགས་ཀྱི་ངོ་འཛིན་ཀུན་སྤང་སྟེ།།གང་བྱུང་ཀུན་དེས་ཆོག་བྱེད་བཞིན་དུ།།ཉམས་ལེན་ལ་གཅིག་ཏུ་གཞོལ་བ་གནད།།འོན་ཀྱང་ནི་གནས་ལུགས་དྲི་བྲལ་གྱི།།ངོ་བོ་ལ་ཡོད
མེད་ཡིན་མིན་སོགས།།བློས་བྱས་ཀྱི་ཆོས་ཀུན་དག་ནའང་།།གོ་ཡུལ་དུ་ལུས་ཀྱིས་ཅུང་ཟད་དོག།དེ་ཕྱིར་ན་བློ་འདས་རྫོགས་ཆེན་ལ།།སྒོམ་བྱ་དང་སྒོམ་བྱེད་མེད་མོད་ཀྱང་།།སྐྱོང་མེད
ཀྱི་ཚུལ་གྱིས་མ་བསྐྱང་ན།།རྟོགས་པ་ལ་དཔའ་གདེངས་དང་མི་ལྡན་པས།།བཟང་ངན་གྱི་རྐྱེན་དང་འཕྲད་པའི་ཚེ།།ཐ་མལ་དང་ཁྱད་ཆེར་ཡོད་དཀའ་བའི།།གནས་ལུགས་ཀྱི་ངོ་བོ

རྫུན་པ་དེ།།མཐའ་བརྒྱད་ཀྱི་སྤྲོས་པས་མ་བཅིང་བར།།བློས་བཏང་གི་ཐ་མལ་རང་རྒྱུད་དང་།།མ་ནོར་བར་ཡེངས་མེད་འཛིན་མེད་དང་།།སྒོམ་འདོད་ཀྱི་བློ་ཡིས་མ་བཅིང་བར།།བྱར
མེད་དང་ཞེན་མེད་ཆམ་བརྡལ་དུ།།ཁོང་ཡངས་སུ་ཀློད་ལ་གང་དགར་ཞོག།འདི་སྣང་གི་ཆོས་ཀུན་སྒྱུ་མ་དང་།།རྨི་ལམ་བཞིན་བདེན་པར་མ་གྲུབ་པའི།།རང་བཞིན་ལ་བསམ་ནས
བཟང་ངན་གྱི།།སྲང་བླང་ཀུན་ཁྱབ་བརྡལ་དང་དུ་ཞོག།འཁོར་འདས་ཀུན་བློ་ཡིས་བཏགས་ཙམ་ལས།།ཨ་འཐས་སུ་གྲུབ་པ་གང་བའང་དབེན།།དེ་ཕྱིར་ན་དགའ་སྡུག་རེ་དོགས
སོགས།།མཁྲིས་ནད་ཀྱིས་ཟིན་པའི་གང་ཟག་གིས།།དུང་དཀར་ལ་སེར་པོ་མཐོང་བཞིན་དུ།།བ་རེན་མེད་ཀྱི་ངང་དུ་རོ་སྟོབས་ལ།།ང་བདག་གི་རྩ་ག་དར་ཆོད་ལ་འོག།མཆོག་གསུམ
གྱི་ངོ་བོ་བླ་མ་དང་།།དད་དམ་གྱི་གཏེར་མཛོད་རྡོ་རྗེའི་མཆེད།།མ་ལུས་པའི་མཐུ་དཔལ་ནུས་པ་ཡིས།།ཁྱོད་ཉིད་ལ་རྟག་ཏུ་དགེ་ལེགས་མཛོད།ཅེས་པའང་མཆེད་གྲོགས་དམ་པ
ཚུལ་ཁྲིམས་མཐར་ཕྱིན་གྱིས་བདག་ལ་ཉམས་ལེན་སྐྱོང་ཚུལ་ཁ་གསལ་པོ་ཞིག་དགོས་ཞེས་གསུངས་བཞིན་རྡོ་ལྡོག་ཏུ་མ་ཕོད་པར་སྤང་བ་ན་གཞན་ཕན་མཐའ་ཡས་ཀྱིས་བྲིས་པ་དགེའོ།།།